cyanic-selkie/wikianc huggingface dataset:
ঔষধ প্রস্তুতি ও ব্যবহার বিজ্ঞান
ইতিহাস
মধ্যপ্রাচ্যে উদ্ভিদবিদ্যা ও রসায়নের অগ্রগতি মধ্যযুগীয় ইসলামি বিশ্বের চিকিৎসা ব্যবস্থায় ফার্মাকোলজির বিকাশে উল্লেখযোগ্যভাবে অবদান রেখেছিল। মুহাম্মদ ইবনে জাকারিয়া রাজি (রাজেস) (৮৬৫–৯১৫), উদাহরণস্বরূপ, রাসায়নিক যৌগগুলির চিকিৎসায় ব্যবহার প্রচারের জন্য উদ্যোগ নিয়েছিলেন। আবু আল-কাসিম আল-জাহরাভি (আবুলকাসিস) (৯৩৬–১০১৩) ঊর্ধপাতন ও পাতনের মাধ্যমে ওষুধ প্রস্তুতকরণে পথপ্রদর্শক হিসেবে ভূমিকা রেখেছিলেন। তার 'লিবার সার্ভিতরিস' (Liber servitoris) বিশেষ আগ্রহের বিষয়, কারণ এটি পাঠককে ঔষুধপ্রস্তুত-প্রণালী প্রদান করে এবং ব্যাখ্যা করে যে কীভাবে উদ্ভিদ থেকে একক ওষুধ উপাদান প্রস্তুত করতে হয় যেগুলি থেকে সাধারণভাবে ব্যবহারের জন্য যৌগিক ওষুধগুলি তৈরি করা হতো। তবে, সবুর ইবনে সাহল (মৃত্যু ৮৬৯), প্রথম চিকিৎসক ছিলেন যিনি ঔষধ প্রস্তুত করার প্রণালীসম্বন্ধে নির্দেশসংবলিত পুস্তক বা ফার্মাকোপিয়াতে (pharmacopoeia) তার ফলাফলগুলি লিপিবদ্ধ করেছিলেন, যেখানে তিনি বিভিন্ন ধরণের ওষুধ ও রোগের প্রতিকারের বর্ণনা দিয়েছিলেন। আল-বিরুনী (৯৭৩–১০৫০) ফার্মাকোলজির উপর সবচেয়ে মূল্যবান ইসলামী রচনাগুলির মধ্যে একটি লিখেছিলেন, যার শিরোনাম ছিল কিতাব আল-সায়দালাহ (ওষুধের বই, The Book of Drugs), যেখানে তিনি ওষুধের বৈশিষ্ট্যগুলি বিস্তারিতভাবে বর্ণনা করেছেন এবং ফার্মেসির ভূমিকা ও ফার্মাসিস্টদের কার্যাবলী ও কর্তব্যের রূপরেখা দিয়েছিলেন। ইবনে সিনা কমপক্ষে ৭০০ প্রকারের ওষুধ প্রস্তুতি, তাদের বৈশিষ্ট্য, ক্রীয়াকৌশল এবং তাদের নির্দেশনাবলীর বর্ণনা করেছিলেন। তিনি প্রকৃতপক্ষে কানুন ফিততিব (আরবি: القانون في الطب‎‎ al-Qānūn fī al-Ṭibb) বাদ্য ক্যানন অফ মেডিসিন- এর একটি পুরো খণ্ড প্রকৃতপক্ষে সাধারণ ওষুধের উপরে বর্ণনা করেছিলেন। বাগদাদ ও কায়রোর আল-মারিদিনি ও ইবন আল-ওয়াফিদ (১০০৮-১০৭৪) এর কাজগুলিও প্রবল প্রভাব ফেলেছিল, তাদের দুটি রচনাই ল্যাটিন ভাষায় পঞ্চাশেরও অধিক বার মুদ্রিত হয়েছিল, যথাক্রমে কনিষ্ঠ 'মেসু' রচিত ডি মেডিসিনিস ইউনিভার্সালিবাস এট স্পেসিবুস (De Medicinis universalibus et particularibus) এবং 'অ্যাবেঙ্গুফিট' রচিত মেডিকামেন্টিস সিম্পলিসিবাস (Medicamentis simplicibus) হিসেবে প্রকাশিত হয়েছিল। পিটার অফ আবানো (১২৫০–১৩১৬) ডি ভেনেরিস (De Veneris) শিরোনামে আল-মারিদিনির ডি ভেনেরিস- এর অনুবাদ করেছিলেন এবং তার নিজস্ব মতামত ও আসল রচনার কিছু অসংগতি সংশোধনের মাধ্যমে অনুবাদটির সাথে একটি সম্পূরক যোগ করেছিলেন। এক্ষেত্রটিতে আল-মুওয়াফ্ফাকের অবদানও অগ্রণীয়। দশম শতাব্দীতে বসবাস করে, তিনি আর্সেনিয়াস অক্সাইডের বর্ণনা ও সিলিসিক অ্যাসিডের সাথে পরিচিত হয়ে প্রতিকারের প্রকৃত বৈশিষ্ট্যগুলির ভিত্তি  রচনা করেছিলেন। তিনি সোডিয়াম কার্বনেট ও পটাসিয়াম কার্বোনেটের মধ্যে স্পষ্ট পার্থক্য দেখিয়েছিলেন এবং তামার যৌগগুলির বিষাক্ত প্রকৃতির, বিশেষ করে তামার ভিট্রিওল ও সীসা যৌগগুলির প্রতি দৃষ্টি আকর্ষণ করেছিলেন। তিনি পানীয়ের জন্য সমুদ্রের পানির পাতনের বর্ণনাও দিয়েছিলেন।
ইউরোপে, ফার্মেসির মতো দোকানগুলি দ্বাদশ শতাব্দীতে দৃশ্যমান হতে শুরু করে। ১২৪০ খ্রিস্টাবে, সম্রাট দ্বিতীয় ফ্রেডেরিক একটি রাজ আজ্ঞা জারি করেন যার মাধ্যমে চিকিৎসক এবং ওষুধ বিশেষজ্ঞ ও প্রস্তুতকারকদের পেশাগুলিকে আলাদা করা হয়েছিল। ইউরোপে ফার্মেসি আছে যেগুলো মধ্যযুগ থেকে চালু আছে। ইতালির ফ্লোরেন্সে প্রাক্তন সান্তা মারিয়া নোভেলা ফার্মেসির জাদুঘরের পরিচালক বলেছেন যে ফার্মেসিটি ১২২১ সালের সময়কালের। ডুব্রোভনিকে (ক্রোয়েশিয়া) ফার্মেসি প্রথম খোলা হয়েছিল ১৩১৭ সালে যা ফ্রান্সিসকান মঠের ভিতরে অবস্থিত ছিল: এটি ইউরোপের প্রাচীনতম ফার্মেসি যা এখনও চালু রয়েছে। তালিন (এস্তোনিয়া) এর পৌরসভাগৃহ চত্বরে, অন্তত ১৪২২ সাল থেকে একটি ফার্মেসি আছে। পুইগসারদার কাছে একটি কাতালান ছিটমহল লিভিয়াতে অবস্থিত মধ্যযুগীয় এস্টেভ ফার্মেসি একটি জাদুঘর: এ ভবনটি পঞ্চদশ শতাব্দীর এবং জাদুঘরটি ষোড়শ ও সপ্তদশ শতকের অ্যালবারেলোস (মধ্যযুগীয় ঔষধ পাত্র), পুরানো ওষুধ নির্দেশিকা বই ও প্রাচীন ওষুধ সংরক্ষণ করে।
কর্মক্ষেত্র
ফার্মাসিস্টরা কমিউনিটি ফার্মেসি, ইনফিউশন ফার্মেসি, হাসপাতাল, ক্লিনিক, বীমা সংস্থা, চিকিৎসা সমন্বয় সংস্থা, গবেষণা সুযোগ-সুবিধা, ঔষধ প্রস্তুতকারক সংস্থা, সম্প্রসারিত তত্ত্বাবধান সুযোগ-সুবিধা, মানসিক হাসপাতাল ও নিয়ন্ত্রক সংস্থা সহ বিভিন্ন ক্ষেত্রে কাজ করে। ফার্মাসিস্টদের নিজেদের একটি চিকিৎসা বিশেষত্বে দক্ষতা থাকতে পারে।
হাসপাতাল ফার্মেসি
হাসপাতালের মধ্যে ফার্মেসিগুলি কমিউনিটি ফার্মেসি থেকে যথেষ্ট আলাদা। হাসপাতালের ফার্মেসীগুলিতে ফার্মাসিস্টদের জটিল ক্লিনিকাল ওষুধ পরিচালনা সংক্রান্ত কাজের সম্মুখীন হতে হয়। অপরদিকে, কমিউনিটি ফার্মাসিতে ফার্মাসিস্টদের প্রায়শই জটিল ব্যবসায়িক ও গ্রাহক সম্পর্কিত ব্যাপার সামাল দিতে হয়।
নির্দিষ্ট নির্দেশনা, চিকিৎসা পদ্ধতির কার্যকারিতা, ওষুধের নিরাপদ ব্যবহার (অর্থাৎ, ওষুধের মিথস্ক্রিয়া) এবং রোগীর নির্দেশনা মেনে চলার জন্য বোধগম্যতা সংক্রান্ত সমস্যা (হাসপাতাল ও বাড়িতে) সহ ওষুধের জটিলতার কারণে, হাসপাতালে অনুশীলনকারী অনেক ফার্মাসিস্ট ফার্মেসি রেসিডেন্সির মাধ্যমে ফার্মাসি স্কুলের পরে আরও শিক্ষা এবং প্রশিক্ষণ অর্জন করেন, কখনও কখনও একটি নির্দিষ্ট ক্ষেত্রে দক্ষতা অর্জনের জন্য পরবর্তীতে আপর একটি রেসিডেন্সি কার্যক্রমে অংশ নেয়। এই ফার্মাসিস্টদের প্রায়ই ক্লিনিকাল ফার্মাসিস্ট হিসাবে উল্লেখ করা হয় এবং তারা প্রায়শই ফার্মেসির বিভিন্ন শাখায় বিশেষজ্ঞ হন।
উদাহরণস্বরূপ, এমন ফার্মাসিস্ট আছেন যারা হেমাটোলজি/অনকোলজি, এইচআইভি/এইডস, সংক্রামক রোগ, সংকটাপন্ন মূহুর্তের সেবা, জরুরী ওষুধ, টক্সিকোলজি, নিউক্লিয়ার ফার্মেসি, ব্যথা নিয়ন্ত্রণ, মনোরোগবিদ্যা, জমাট-প্রতিরোধক চিকিৎসা, উদ্ভিদজাত ভেষজ, স্নায়ুবিজ্ঞান/মৃগীরোগ ব্যবস্থাপনা, শিশুরোগ বিশেষজ্ঞ, নবজাতক ফার্মাসিস্ট ও আরও অনেক বিষয়ে বিশেষজ্ঞ।
হাসপাতালের ফার্মেসিগুলি প্রায়শই হাসপাতালের চত্বরে পাওয়া যায়। হাসপাতালের ফার্মেসিগুলি সাধারণত সম্প্রদায়ের প্রয়োজনীয় ঔষুধ ছাড়াও আরও বড় পরিসরের ওষুধ মজুত করে থাকে, বিশেষায়িত ঔষুধগুলোও এর মাঝে অন্তর্ভুক্ত থাকে। বেশিরভাগ হাসপাতালের ওষুধ একক-মাত্রার হয়ে থাকে। হাসপাতালের ফার্মাসিস্ট ও প্রশিক্ষিত ফার্মাসি টেকনিশিয়ানরা রোগীদের জন্য টোটাল প্যারেন্টেরাল নিউট্রিশন (TPN) এবং অন্যান্য ওষুধ শিরাপথে দেওয়া হয় এমন জীবাণুমুক্ত ঔষুধ তৈরি করে থাকেন। এটি একটি জটিল প্রক্রিয়া যার জন্য কর্মীদের পর্যাপ্ত প্রশিক্ষণ, পণ্যের গুণমান নিশ্চিতকরণ এবং পর্যাপ্ত সুবিধার প্রয়োজন।
বেশ কয়েকটি হাসপাতালের ফার্মেসি উচ্চ-ঝুঁকির প্রস্তুতি এবং আরও কিছু জটিল ঔষুধ যে কোম্পানিগুলি ঔষুধ-প্রস্তুতিতে বিশেষায়িত তাদের বহিঃউৎসায়ন করার সিদ্ধান্ত নিয়েছে। ওষুধের উচ্চ মূল্য ও ওষুধ-সম্পর্কিত প্রযুক্তি এবং রোগী-যত্নের ফল ও রোগীর সুরক্ষার উপর ওষুধ এবং ফার্মেসি পরিষেবাগুলির সম্ভাব্য প্রভাবের জন্য হাসপাতালের ফার্মেসিগুলিকে সম্ভাব্য সর্বোচ্চ মাত্রায় কাজ করতে হবে।
রোগীভিত্তিক ঔষধ প্রস্তুত ও ব্যবহার বিদ্যা
ফার্মাসিস্টরা সরাসরি রোগীর যত্ন পরিষেবা প্রদান করে যা ওষুধের ব্যবহারকে পরিমিত করে এবং স্বাস্থ্য, সুস্থতা ও রোগ প্রতিরোধ বৃদ্ধি করে। ক্লিনিকাল ফার্মাসিস্টগণ সমস্ত স্বাস্থ্যসেবা অঙ্গনে রোগীদের যত্ন নেন, তবে ক্লিনিকাল ফার্মাসির কার্যক্রম প্রাথমিকভাবে হাসপাতাল ও ক্লিনিকগুলির মধ্যে শুরু হয়েছিল। ক্লিনিকাল ফার্মাসিস্টরা প্রায়ই ঔষুধ-সংক্রান্ত সেবা উন্নত করতে চিকিৎসক এবং অন্যান্য স্বাস্থ্যসেবা পেশাদারদের সাথে একত্রে কাজ করেন। ক্লিনিকাল ফার্মাসিস্টরা এখন রোগীর যত্নের আন্তঃবিভাগীয় পদ্ধতির একটি অবিচ্ছেদ্য অংশ। তারা প্রায়ই ওষুধ পণ্য নির্বাচনের জন্য নির্দিষ্ট সময় পর পর রোগীদের পর্যবেক্ষণে অংশগ্রহণ করে। যুক্তরাজ্যে ক্লিনিকাল ফার্মাসিস্টরা স্বাধীনভাবে ঔষুধব্যবস্থাপত্র দিতে পারেন। তারা অ-মেডিকেল প্রেসক্রাইবার্স কোর্স শেষ করার পর এনএইচএস (NHS)-এ বা ব্যক্তিগতভাবে রোগীদের জন্য কিছু ওষুধ লিখে দিতে পারেন।
ক্লিনিকাল ফার্মাসিস্টের ভূমিকার মধ্যে রয়েছে রোগী-নির্দিষ্ট সমস্যার জন্য একটি বিশদ ওষুধ চিকিৎসার পরিকল্পনা তৈরি করা, চিকিৎসার লক্ষ্যগুলি চিহ্নিত করা এবং রোগীকে বিতরণ ও সেবনের অনুমতি দেওয়ার পূর্বে সমস্ত নির্ধারিত ওষুধ পর্যালোচনা করা। পর্যালোচনা প্রক্রিয়ায় প্রায়শই ঔষুধ চিকিৎসার উপযোগীতা (যেমন, ওষুধের নির্বাচন, মাত্রা, সেবনপ্রক্রিয়া, ঔষুধ দিনে কতবার খেতে হবে ও কত সময় যাবত চিকিৎসা করতে হবে) এবং এর কার্যকারিতা মূল্যায়ন জড়িত থাকে। গবেষণা দেখায় যে ফার্মাসিস্টদের ঔষধ ব্যবস্থাপনা কৌশলগুলি ওষুধ ব্যবহারের সাথে সম্পর্কিত ত্রুটিগুলি হ্রাস করে। ফার্মাসিস্টকে অবশ্যই ঔষুধ চিকিৎসা পরিকল্পনা তৈরি ও শুরু করার সময় সম্ভাব্য ওষুধের মিথস্ক্রিয়া, ক্ষতিকর ওষুধের প্রতিক্রিয়া ও রোগীর ওষুধের প্রতি বিরূপতা বিবেচনা করতে হয়।
অ্যাম্বুলাটরি কেয়ার ফার্মেসি
আধুনিক রোগী-ভিত্তিক ঔষুধশাস্ত্রের আবির্ভাবের পর থেকে অ্যাম্বুলেটরি কেয়ার ফার্মেসি চর্চা একটি অনন্য ফার্মাসি অনুশীলন ক্ষেত্র হিসাবে আবির্ভূত হয়েছে। অ্যাম্বুলেটরি কেয়ার ফার্মেসি মূলত ঔষুধ-নির্ভর পরিষেবাগুলির উপর ভিত্তি করে যা একজন ফার্মাসিস্ট একটি চিকিৎসা-কেন্দ্রে প্রদান করেন। এই ক্ষেত্রে ফার্মাসিস্টরা প্রায়শই ওষুধ সরবরাহ করেন না, বরং দীর্ঘস্থায়ী রোগের অবস্থা পরিচালনা করার জন্য অফিসে রোগীদের সেবা প্রদান করেন।
মার্কিন যুক্তরাষ্ট্রের ফেডারেল হেলথ কেয়ার সিস্টেমে (ভিএ, ইন্ডিয়ান হেলথ সার্ভিস ও এনআইএইচ সহ) অ্যাম্বুল্যাটরি কেয়ার ফার্মাসিস্টদের সম্পূর্ণ স্বাধীনভাবে ওষুধ-ব্যবস্থাপত্র প্রদান করার কর্তৃত্ব দেওয়া হয়। কিছু অঙ্গরাজ্যে, যেমন উত্তর ক্যারোলিনা ও নিউ মেক্সিকোতে অ্যাম্বুল্যাটরি কেয়ার ফার্মাসিস্টদের চিকিৎসকদের সাথে একত্রে কাজ করার জন্য চিকিৎসা পদ্ধতি ও রোগনির্ণয় সংক্রান্ত কর্তৃত্ব দেওয়া হয়। ২০১১ সালে ফার্মাসিউটিক্যাল স্পেশালিটিস বোর্ড একটি পৃথক বোর্ড সার্টিফিকেশন হিসাবে অ্যাম্বুল্যারি কেয়ার ফার্মাসি অনুশীলনকে অনুমোদন করেছে। যেসব ফার্মাসিস্ট অ্যাম্বুলেটরি কেয়ার ফার্মেসি স্পেশালিটি সার্টিফিকেশন পরীক্ষায় উত্তীর্ণ হবেন তাদের দাপ্তরিক পদবী হবে বোর্ড সার্টিফাইড অ্যাম্বুলেটরি কেয়ার ফার্মাসিস্ট (Board Certified Ambulatory Care Pharmacist) এবং এই ফার্মাসিস্টদের আদ্যক্ষর হিসেবে বিসিএসিপি (BCACP) ব্যবহার করবে।
হস্তজাত ঔষধ প্রস্তুত ও ব্যবহার বিদ্যা (compounding pharmacy)/ শিল্পজাত ফার্মেসি
সাধারণ মানের ঔষধ-ব্যবস্থাপত্র থেকে আলাদা ঔষধ তৈরি করার সাথে কম্পাউন্ডিং জড়িত। এর মধ্যে অন্তর্ভূক্ত থাকতে পারে ভিন্ন ওষুধ মাত্রা, উপাদান বা সেবন মাধ্যম। কম্পাউন্ডিং হল এমন রোগীদের জন্য বিশেষভাবে উপযুক্ত ওষুধ তৈরি করার একটি উপায় যারা হয়তো অ্যালার্জি বা গলধঃকরণজনিত অসুবিধার কারণে ওষুধটি তার প্রচলিত রূপে নিতে সক্ষম হয় না। এই রোগীদের প্রয়োজনীয় ওষুধগুলো নিশ্চিত করতে কম্পাউন্ডিং ফার্মেসির প্রয়োজন রয়েছে।
কম্পাউন্ডিংয়ের একটি ক্ষেত্র হল নতুন সেবন মাধ্যমে ওষুধ প্রস্তুত করা। উদাহরণস্বরূপ, যদি একজন ওষুধ প্রস্তুতকারক শুধুমাত্র ট্যাবলেট হিসাবে একটি ওষুধ সরবরাহ করে, তাহলে একজন কম্পাউন্ডিং ফার্মাসিস্ট একটি ওষুধযুক্ত ললিপপ তৈরি করতে পারে যাতে ওষুধটি রয়েছে। যেসব রোগীর ট্যাবলেট গলধঃকরণে অসুবিধা হয় তারা ট্যবলেটের পরিবর্তে ঔষধযুক্ত ললিপপ লেহন করতে স্বাছ্যন্দবোধ করতে পারেন।
কম্পাউন্ডিংয়ের আরেকটি রূপ হল বিভিন্ন মাত্রার (গ্রাম, মিলিগ্রাম, মাইক্রোগ্রাম) ক্যাপসুল বা ট্যাবলেট মিশিয়ে চিকিৎসক, চিকিৎসক সহকারী, শুশ্রুষা প্রদানকারী বা ক্লিনিকাল ফার্মাসিস্ট দ্বারা নির্দেশিত ওষুধের পছন্দমত পরিমাণ প্রস্তুতিকরণ। এই ধরনের প্রস্তুতি কমিউনিটি বা হাসপাতালের ফার্মেসি বা বাসা-বাড়িতে চিকিৎসার ক্ষেত্রে ব্যবহার করা হয়।
কম্পাউন্ডিং ফার্মেসিগুলি কম্পাউন্ডিংয়ে বিশেষজ্ঞ, যদিও অনেকগুলি একই ধরনের ওষুধ যেগুলো কম্পাউন্ডিং করা হয়নি সেগুলিও সরবরাহ করে যা রোগীরা কমিউনিটি ফার্মেসি থেকে পেতে পারেন।
পরামর্শক ফার্মেসি
পরামর্শক হিসেবে ফার্মাসি চর্চাতে ওষুধের প্রকৃত বিতরণের চেয়ে ওষুধ চিকিৎসার পদ্ধতির পর্যালোচনা (যেমন "জ্ঞানমূলক পরিষেবা") এর উপর বেশি মনোযোগ দেওয়া হয়। পরামর্শদাতা ফার্মাসিস্টরা সাধারণত পরিষেবালয়ে কাজ করে, কিন্তু ক্রমবর্ধমানভাবে অন্যান্য প্রতিষ্ঠান ও অ-প্রাতিষ্ঠানিক অঙ্গনেও এর প্রসার পাচ্ছে। প্রথাগতভবে, পরামর্শদাতা ফার্মাসিস্টরা সাধারণত স্বাধীন ব্যবসার মালিক ছিলেন, যদিও মার্কিন যুক্তরাষ্ট্রে অনেকেই এখন বড় ফার্মাসি ব্যবস্থাপনা সংস্থা যেমন অমনিকেয়ার (Omnicare), কাইন্ডরেড হেলথকেয়ার (Kindred Healthcare) বা ফার্মেরিকা (PharMerica)-এর জন্য কাজ করে। এই প্রবণতা ক্রমে বিপরীত ধারায় প্রবাহিত হতে পারে যেহেতু পরামর্শদাতা ফার্মাসিস্টরা সরাসরি রোগীদের সাথে কাজ করতে শুরু করেছে। এর মূল কারণ হিসেবে দেখা যায় অনেক বয়স্ক মানুষ এখন অনেক ওষুধ সেবন করছেন কিন্তু প্রাতিষ্ঠানিক আওতার বাইরে থাকছেন। কিছু কমিউনিটি ফার্মেসি পরামর্শক ফার্মাসিস্ট নিয়োগ করে এবং/অথবা পরামর্শ পরিষেবা প্রদান করে।
১৯৯০ সালে পরামর্শক ফার্মেসির মূল নীতিটি হেপলার এবং স্ট্র্যান্ড এর মাধ্যমে বিকাশ লাভ করেছিল।
পশুচিকিৎসা ফার্মেসি
পশুচিকিৎসা ফার্মেসি, কখনো কখনো ভেটেরিনারি ফার্মেসি বলা হয়, হাসপাতালের ফার্মেসি, খুচরা ফার্মেসি বা পত্র-ফর্মাশ ফার্মেসির শ্রেণীতে পড়তে পারে। ভেটেরিনারি ফার্মেসিগুলি পশুদের ঔষুধ-সংক্রান্ত চাহিদা পূরণের জন্য বিভিন্ন প্রকারের এবং ওষুধের বিভিন্ন মাত্রা মজুত করে। পশুদের চাহিদা ও প্রাণি চিকিৎসাবিজ্ঞান সংক্রান্ত প্রবিধানগুলি প্রায়শই মানুষের সাথে সম্পর্কিত বিষয়গুলো থেকে বেশ আলাদা হওয়ার কারণে কিছু এখতিয়ারে পশুচিকিৎসা ফার্মেসিকে নিয়মিত ফার্মেসি থেকে আলাদা রাখা যেতে পারে।
পারমাণবিক ফার্মেসি
পারমাণবিক ফার্মেসি রোগ-নির্ণয় সংক্রান্ত পরীক্ষা এবং নির্দিষ্ট কিছু রোগের চিকিৎসার জন্য তেজস্ক্রিয় পদার্থ প্রস্তুত করার উপর মনোযোগ দেয়। পারমাণবিক ফার্মাসিস্টরা নির্দিষ্ট অতিরিক্ত প্রশিক্ষণের মধ্য দিয়ে গিয়ে থাকেন তেজস্ক্রিয় পদার্থগুলি পরিচালনা করার জন্য, এবং কমিউনিটি ও হাসপাতালের ফার্মেসীগুলি থেকে ভিন্ন পারমাণবিক ফার্মাসিস্টরা সাধারণত রোগীদের সাথে সরাসরি যোগাযোগ করেন না।
সামরিক ফার্মেসি
থাম্ব| ইরাকের বালাদে যৌথ সামরিক ঘাটিতে দুইজন সামরিক ফার্মাসিস্ট নির্দেশনা পত্রের ঔষধসমূহ গুছিয়ে রাখছেন। সামরিক ফার্মেসি বেসামরিক অনুশীলনের থেকে একটি ভিন্ন কর্ম পরিবেশ কারণ সামরিক ফার্মেসি প্রযুক্তিবিদ বা টেকনিশিয়ানরা ওষুধের নির্দেশ মূল্যায়ন, ওষুধের নির্দেশণাবলী প্রস্তুত করা ও ওষুধ বিতরণ করার মতো দায়িত্ব পালন করেন। বেসামরিক ফার্মেসিতে এটি বেআইনি হবে কারণ এই দায়িত্বগুলি অনুমতিপ্রাপ্ত নিবন্ধিত ফার্মাসিস্ট দ্বারা সম্পাদন করা প্রয়োজন। মার্কিন সামরিক বাহিনীতে, রাষ্ট্রীয় আইন যা টেকনিশিয়ানদের রোগীদের পরামর্শসেবা প্রদান করতে বা রোগীদের বিতরণ করার আগে চূড়ান্ত ওষুধ পরীক্ষা করতে বাধা দেয় (একজন ফার্মাসিস্টের সম্পূর্ণ দায়িত্বের পরিবর্তে) প্রযোজ্য নয়।
ফার্মেসি তথ্যবিদ্যা
ফার্মাসি তথ্যবিদ্যা হল ফার্মাসি অনুশীলন বিজ্ঞান এবং ফলিত তথ্য বিজ্ঞানের সমন্বয়। ফার্মেসি তথ্যবিদরা ফার্মেসির অনেক অনুশীলনের ক্ষেত্রে কাজ করে, তবে, তারা তথ্য প্রযুক্তি বিভাগে বা স্বাস্থ্যসেবা তথ্য প্রযুক্তি বিক্রেতা সংস্থাগুলির জন্যও কাজ করতে পারে। একটি অনুশীলন ক্ষেত্র এবং বিশেষায়িত কার্যক্ষেত্র হিসাবে, প্রধান জাতীয় এবং আন্তর্জাতিক রোগীর তথ্য প্রকল্প এবং স্বাস্থ্য ব্যবস্থা আন্তঃক্রীয়াশীলতার লক্ষ্যগুলির প্রয়োজন মেটাতে ফার্মাসি তথ্যবিদ্যা দ্রুত সম্প্রসারিত হচ্ছে। এই ক্ষেত্রে ফার্মাসিস্টদের ওষুধ ব্যবস্থাপনা পদ্ধতির উন্নয়ন, নিয়োজন এবং পরিমিতকরনে অংশগ্রহণের জন্য প্রশিক্ষণ দেওয়া হয়।
বিশেষায়িত ফার্মেসি
বিশেষায়িত ফার্মেসিগুলি উচ্চ-মূল্যের ইনজেকশনযোগ্য, মৌখিক, ইনফিউজড, বা ইনহেলড ওষুধ সরবরাহ করে যা ক্যান্সার, হেপাটাইটিস এবং রিউমাটয়েড আর্থ্রাইটিসের মতো দীর্ঘস্থায়ী এবং জটিল রোগের জন্য ব্যবহৃত হয়। বিশেষায়িত ফার্মেসী প্রথাগত কমিউনিটি ফার্মেসি, যেখানে যেকোনো সাধারণ ওষুধের জন্য প্রেসক্রিপশন আনা এবং পূরণ করা যেতে পারে, থেকে আলাদা। বিশেষায়িত ফার্মেসিগুলি নুতন ওষুধ বহন করে যে সমস্ত ঔষধ সঠিকভাবে সংরক্ষণ করা, পরিচালনা করা, যত্ন সহকারে পর্যবেক্ষণ করা এবং ক্লিনিক্যালি পরিচালনা করা প্রয়োজন। এই ওষুধগুলি সরবরাহ করার পাশাপাশি, বিশেষায়িত ফার্মেসিগুলি পরীক্ষাগার পর্যবেক্ষণ করে, ওষুধসেবনবিধি মেনে চলার পরামর্শ প্রদান করে এবং রোগীদের তাদের ব্যয়বহুল বিশেষ ওষুধগুলি পাওয়ার জন্য প্রয়োজনীয় খরচ-নিয়ন্ত্রণ কৌশলে সহায়তা করে। মার্কিন যুক্তরাষ্ট্রে, এটি বর্তমানে ফার্মাসিউটিক্যাল শিল্পের সবচেয়ে দ্রুত বর্ধনশীল খাত, ২০১৩ সালে ২৮ টি নতুন এফডিএ (FDA) অনুমোদিত ওষুধের মধ্যে ১৯ টি ছিল বিশেষ ওষুধ।
এই নির্দিষ্ট রোগীদের সঠিকভাবে ব্যবস্থাপনা করতে পারে এমন চিকিৎসকদের চাহিদার কারণে, বিশেষায়িত ফার্মাসি সার্টিফিকেশন বোর্ড বিশেষ ফার্মাসিস্টদের প্রত্যয়িত করার জন্য একটি নতুন সার্টিফিকেশন পরীক্ষা তৈরি করেছে। ১০০টি প্রশ্নের কম্পিউটারাইজড বহুনির্বাচনী পরীক্ষার পাশাপাশি, ফার্মাসিস্টদেরকে বিগত তিন বছরের মধ্যে ৩০০০ ঘণ্টার বিশেষ ফার্মাসি অনুশীলনের পাশাপাশি গত দুই বছরের মধ্যে ৩০ ঘণ্টার বিশেষ ফার্মাসিস্ট অব্যাহত শিক্ষা শেষ করতে হবে।
ঔষধ সম্পর্কিত বিজ্ঞান
ঔষধ সম্পর্কিত বিজ্ঞান বা ফার্মাসিউটিক্যাল সায়েন্স হল অধ্যয়নের আন্তঃবিভাগীয় ক্ষেত্রগুলির একটি শ্রেণী যা ওষুধের নকশা, উৎপাদন, ক্রিয়া, বিতরণ ও শ্রেণিবিন্যাসের সাথে সম্পর্কিত। রসায়ন (অজৈব, ভৌত, জৈব রাসায়নিক ও বিশ্লেষণাত্মক), জীববিদ্যা (শারীরস্থান, শারীরবিদ্যা, প্রাণরসায়ন, কোষবিদ্যা এবং আণবিক জীববিদ্যা), মহামারীবিদ্যা, পরিসংখ্যান, কেমোমেট্রিক্স, গণিত এবং পদার্থবিদ্যা, রাসায়নিক প্রকৌশলবিদ্যা থেকে জ্ঞান এখানে প্রয়োগ করা হয়।
ফার্মাসিউটিক্যাল সায়েন্স চারটি প্রধান শাখা সহ আরও কয়েকটি নির্দিষ্ট চিকিৎসাবিজ্ঞানের বিশেষায়িত ক্ষেত্রে বিভক্ত:
নতুন আবিষ্কারগুলো ফার্মাসিউটিক্যাল বিজ্ঞানকে অগ্রসর ও প্রসারিত করে, একই সাথে এই তালিকায় উপ-বিশেষায়িত ক্ষেত্র যুক্ত করতে থাকে। গুরুত্বপূর্ণভাবে, জ্ঞানের অগ্রগতির সাথে সাথে ফার্মাসিউটিক্যাল বিজ্ঞানের এই বিশেষ ক্ষেত্রগুলির মধ্যে সীমানা অস্পষ্ট হতে শুরু করেছে। অনেক মৌলিক ধারণা সব ফার্মাসিউটিক্যাল বিজ্ঞানের জন্য সাধারণ। এই ভাগাভাগি করে নেওয়া মৌলিক ধারণাগুলি ফার্মাসিউটিক্যাল গবেষণা ও ওষুধ চিকিৎসার সমস্ত দিকগুলির জন্য তাদের প্রযোজ্যতা আরো বাড়িয়ে দেয়।
ফার্মাকোসাইবারনেটিক্স (ফার্মা-সাইবারনেটিক্স, সাইবারনেটিক ফার্মেসি এবং সাইবার ফার্মেসি নামেও পরিচিত) একটি উদীয়মান ক্ষেত্র যেটি তথ্যবিদ্যা এবং ইন্টারনেট প্রযুক্তির প্রয়োগ ও মূল্যায়নের মাধ্যমে প্রযোজ্য ওষুধ ও ওষুধের ব্যবহারের বিজ্ঞানকে বর্ণনা করে, যাতে রোগীদের ফার্মাসিউটিক্যাল সেবা উন্নত করা যায়।
ব্যুৎপত্তি
ফার্মেসি শব্দটি প্রাচীন ফরাসি ফার্মাসি (farmacie) থেকে এসেছে "পদার্থ, যেমন একটি খাদ্য বা ওষুধের আঙ্গিকে যার রেচক প্রভাব রয়েছে" মধ্যযুগীয় ল্যাটিন ফার্মাসিয়া (pharmacia) থেকে গ্রীক ফার্মাকেয়া (φαρμακεία) "একটি ওষুধ", যা স্বয়ং ফার্মাকোন (φάρμακον থেকে উদ্ভূত), যার অর্থ "ওষুধ, বিষ, কবজ"  । এটি গ্রীক ফার্মাকোস (φαρμακός)-এর সাথে ব্যুৎপত্তিগতভাবে সম্পর্কিত।
ঔষধ নির্দেশনাপত্র প্রদান ও নির্দেশনাপত্র অনুযায়ী ঔষধ বিতরণ প্রক্রিয়ার পৃথকীকরণ
পাশ্চাত্য বিশ্বে ফার্মাসিস্টদের চিকিৎসকদের থেকে আলাদা করার জন্য শতাব্দী প্রাচীন ঐতিহ্য রয়েছে। প্রাচ্য দেশগুলিতে, চিকিৎসকদের ওষুধ সরবরাহ করার রীতি ঐতিহ্যগত।
সমসাময়িক সময়ে গবেষকগণ এবং স্বাস্থ্য নীতি বিশ্লেষকবৃন্দ এই প্রথা ও তাদের প্রভাবসমূহ আরও গভীরভাবে বিবেচনা করেছেন। পৃথকীকরণের পক্ষে আগ্রহীরা যুক্তি দেন যে এটি স্বাস্থ্যসেবা শিল্পে স্বার্থের দ্বন্দ্ব, অপ্রয়োজনীয় স্বাস্থ্যসেবা কমায় ও খরচ কমায়। অন্যদিকে, সমন্বয়ের পক্ষে সমর্থনকারীরা যুক্তি দেন যে এটি রোগীর জন্য উত্তম ফলাফল এবং আরও কার্যকরী সেবা প্রদানের দিকে পরিচালিত করে। এ ব্যাপারে বিভিন্ন স্থানের গবেষণা বিভিন্ন পরিস্থিতিতে মিশ্র ফলাফলের প্রতিবেদন প্রকাশ করে।
পরিবেশগত প্রভাব
২০২২ সালে অর্থনৈতিক সহযোগিতা ও উন্নয়ন সংস্থা (Organisation for Economic Co-operation and Development, OECD) প্রস্তাব করেছিল যে বর্জ্য নিষ্কাশন স্থান থেকে প্রাপ্ত ওষুধের অপব্যবহারের পারিপার্শ্বিক জনস্বাস্থ্যের ঝুঁকি কমানোর জন্য ফার্মাসিউটিক্যাল সংস্থাগুলোর উচিত অব্যবহৃত বা মেয়াদোত্তীর্ণ ওষুধগুলি সংগ্রহ করে নষ্ট করে ফেলা যা তারা বাজারে রেখেছিল। এতে স্বাস্থ্যসেবায় ব্যবহৃত বর্জ্য থেকে অ্যান্টিবায়োটিকের নিঃসরণ কমবে এবং অ্যান্টিমাইক্রোবিয়াল প্রতিরোধী ব্যাকটেরিয়ার বিকাশ এবং এ থেকে "অর্থনৈতিক ক্ষতি" হ্রাস পাবে। বিশ্বের ২৫৮টি নদী থেকে নেওয়া পানির নমুনার এক চতুর্থাংশেরও বেশি ফার্মাসিউটিক্যাল বর্জ্যের সম্ভাব্য ক্ষতিকারক মাত্রা সনাক্ত করা হয়েছে। ওইসিডি (OECD) সুপারিশ করে যে ওষুধগুলি গৃহস্থালির বর্জ্য থেকে আলাদাভাবে সংগ্রহ করা উচিত এবং অব্যবহৃত আসন্ন মেয়াদোত্তীর্ণ ওষুধের জন্য বাজার ও পুনর্বন্টন কার্যক্রম আরম্ভ করা উচিত। এই ধরনের বর্ধিত প্রযোজক দায়িত্ব পরিকল্পনা কার্যক্রম ফ্রান্স, স্পেন ও পর্তুগালে ইতিমধ্যে শুরু হয়েছে।
ফার্মেসির ভবিষ্যৎ
থাম্ব| ফার্মাসিস্টরা এখন ডাক্তারদের সাথে রোগীদের চিকিৎসায় অংশ নেন এবং সরাসরি রোগীদের সাথে কাজ করেন। আগামী দশকগুলিতে, ফার্মাসিস্টগণ স্বাস্থ্যসেবা ব্যবস্থায় আরও অবিচ্ছেদ্য অংশ হয়ে উঠবে বলে আশা করা হচ্ছে। শুধু ওষুধ বিতরণের পরিবর্তে, ক্রমবর্ধমানভাবে ফার্মাসিস্টগণ তাদের রোগী সেবা কুশলতায় ভারসাম্য বজায় রাখবে বলে আশা করা হচ্ছে। বিশেষত, ঔষধ চিকিৎসা ব্যবস্থাপনা (Medication Therapy Management, MTM) ক্লিনিকাল পরিষেবাগুলি অন্তর্ভুক্ত করে যা ফার্মাসিস্টগণ তাদের রোগীদের জন্য সরবরাহ করতে পারে। এই ধরনের পরিষেবাগুলো অন্তর্ভূক্ত করে সকল ঔষধ (ব্যবস্থাপত্র সাপেক্ষে লভ্য ঔষধ, ব্যবস্থাপত্র ব্যতিরেকে লভ্য ঔষধ, ভেষজ ঔষধ) প্রয়োগের পুঙ্খানুপুঙ্খ বিশ্লেষণ। এর ফলাফল হল ওষুধ ও রোগীর শিক্ষার সমন্বয় সাধন যার ফলে রোগীর স্বাস্থ্য সুবিধা বৃদ্ধি পায় এবং স্বাস্থ্যসেবা ব্যবস্থার খরচ কমে যায়।
কিছু দেশে এই পরিবর্তন ইতিমধ্যেই শুরু হয়েছে; উদাহরণস্বরূপ, অস্ট্রেলিয়ার ফার্মাসিস্টগণ ঘরোয়া ঔষধের সর্বাঙ্গীণ পর্যালোচনা পরিচালনা করার জন্য অস্ট্রেলিয়ান সরকারের কাছ থেকে পারিশ্রমিক পান। কানাডায়, কিছু প্রদেশের ফার্মাসিস্টদের সীমিতভাবে ঔষধ নির্ধারণের অধিকার রয়েছে (যেমন আলবার্টা ও ব্রিটিশ কলাম্বিয়াতে) অথবা তাদের প্রাদেশিক সরকার সম্প্রসারিত পরিষেবা যেমন ওষুধের পর্যালোচনা (অন্টারিওতে মেডসচেকস, Medscheks) এর জন্য পারিশ্রমিক পায়। যুক্তরাজ্যে, যে সকল ফার্মাসিস্টগণ অতিরিক্ত প্রশিক্ষণ গ্রহণ করেন তারা ঔষধ নির্ধারণের অধিকার পাচ্ছেন এবং এটি ফার্মাসি শিক্ষার কারণে। ওষুধ ব্যবহারের পর্যালোচনার জন্য সরকার কর্তৃক তাদের অর্থও দেওয়া হচ্ছে। স্কটল্যান্ডে, ফার্মাসিস্ট স্কটিশ নিবন্ধিত রোগীদের নিয়মিত ওষুধের নিয়ন্ত্রিত ওষুধ ব্যতীত বেশিরভাগ ওষুধের জন্য চিকিৎসার ব্যবস্থাপত্র লিখতে পারেন, যখন রোগী তাদের ডাক্তারকে দেখতে অক্ষম হয়, এটি হতে পারে রোগীরা তার বাড়ি থেকে বাইরে থাকলে বা ডাক্তার অপ্রাপ্য হলে। মার্কিন যুক্তরাষ্ট্রে, ফার্মাসিউটিক্যাল সেবা বা ক্লিনিকাল ফার্মেসি ফার্মেসির চর্চায় বিকশিত প্রভাব ফেলেছে। তাছাড়া, ডক্টর অফ ফার্মেসি (ফার্ম ডি.) ডিগ্রী এখন ফার্মেসি অনুশীলনক্ষেত্রে প্রবেশের জন্য পূর্ব প্রয়োজনীয় এবং কিছু ফার্মাসিস্ট এখন স্নাতকের পরে এক বা দুই বছরের রেসিডেন্সি বা ফেলোশিপ প্রশিক্ষণ সম্পূর্ণ করে। এছাড়াও, পরামর্শদাতা ফার্মাসিস্টগণ, যারা প্রথাগতভাবে প্রাথমিকভাবে নার্সিং হোমে কাজ করতেন, তারা এখন "বর্ষীয়ানদের যত্নে ফার্মেসি" এর ব্যানারে রোগীদের সাথে সরাসরি পরামর্শের জন্য তাদের কার্যক্রম প্রসারিত করছেন।
রোগী সেবার পাশাপাশি, ফার্মেসিগুলি চিকিৎসা মেনে চলার উদ্যোগের জন্য একটি কেন্দ্রবিন্দু হবে। সমন্বিত ফার্মেসি ভিত্তিক উদ্যোগগুলি দীর্ঘস্থায়ী রোগীদের চিকিৎসা ব্যবস্থাপত্র মেনে চলার ব্যাপারে উল্লেখযোগ্যভাবে প্রভাব ফেলে, এবং এর জন্য যথেষ্ট প্রমাণ রয়েছে। উদাহরণস্বরূপ, এনআইএইচ (NIH)-এ প্রকাশিত একটি সমীক্ষা দেখায় যে "ফার্মাসি ভিত্তিক মধ্যস্থতাসমূহ রোগীদের ওষুধের ব্যবস্থাপত্র মেনে চলার হার ২.১ শতাংশ বৃদ্ধি করেছে, এবং নিয়ন্ত্রণ গোষ্ঠীর তুলনায় চিকিৎসকদের ওষুধ ব্যবস্থাপত্র প্রদানের হার ৩৮ শতাংশ বৃদ্ধি করেছে"।
বাংলাদেশে ঔষধ প্রস্তুতি ও ব্যবহার বিজ্ঞান
ডাক্তারি ব্যবস্থাপত্র ছাড়া ঔষধ বিক্রয় সীমিত করার জন্য বর্তমানে জোর প্রচেষ্টা চলছে। কিন্তু প্রকৃতপক্ষে যেকোনো ঔষধালয় থেকে যে কোন সাধারণ নাগরিক ব্যাকটেরিয়া নিরোধক বা অ্যান্টিবায়োটিকের মত ঔষধ বিনা ব্যবস্থাপত্রেই নিয়ে আসতে পারেন। ঔষধ লেখার দায়িত্ব একজন ডাক্তারের হলেও সঠিকভাবে সেই ঔষধ প্রদান করার জন্য একজন ঔষধ প্রস্তুতি ও ব্যবহারবিদকে পদায়ন করার কথা। শুধুমাত্র গুটিকয়েক জায়গা ছাড়া এই ধারাটি অনুসরণ দেখতে পাওয়া যায় না। একারণে বাংলাদেশে ঔষধ প্রস্তুতি ও ব্যবহারবিদদের মূল্যায়ন সঠিকভাবে হচ্ছে কি না, সেই বিষয়ে সন্দেহের অবকাশ থেকেই যায়। যার ফলশ্রুতিতে এখন "ফার্মেসি" বলতে অনেকে ঔষধালয়কেই বুঝে থাকেন।[তথ্যসূত্র প্রয়োজন]
ইদানীং বাংলাদেশে ঔষধ প্রস্তুতি ও ব্যবহার বিজ্ঞান বিষয়ক শিক্ষা প্রসারলাভ করছে। এর কারণ বাংলাদেশের ঔষধনির্মাণ শিল্পের উন্নতি। দেশের অনেক সরকারী ও বেসরকারী বিশ্ববিদ্যালয়ে ফার্মেসি বা ঔষধ প্রস্তুতি ও ব্যবহার বিজ্ঞান বিভাগ রয়েছে। কিছু কিছু বিশ্ববিদ্যালয়ে প্রচলিত ৪ বছর মেয়াদী বি. ফার্ম (অনার্স) ডিগ্রিকে (সম্মানসহ ঔষধ প্রস্তুতি ও ব্যবহার বিজ্ঞানে স্নাতক সনদ) ৫ বছর মেয়াদী পেশাগত সনদ ফার্ম. ডি (Pharm. D)-এর সমতুল্য বি.ফার্ম - এ রূপান্তরের চেষ্টা করা হচ্ছে। তবে কর্মক্ষেত্রে চাহিদার তুলনায় শিক্ষার্থীর সংখ্যা কয়েক গুণ বেশি বলা চলে।[তথ্যসূত্র প্রয়োজন]
প্রতীক
ফার্মেসির সাথে সাধারণত যুক্ত প্রতীকগুলি হল হামানদিস্তা ও মুষল (উত্তর আমেরিকা) এবং ( চিকিৎসা প্রেসক্রিপশন ) অক্ষর, যা প্রায়শই মুদ্রিত পাঠ্যে "Rx" হিসাবে লেখা হয়; ফ্রান্স, আর্জেন্টিনা, যুক্তরাজ্য, বেলজিয়াম, আয়ারল্যান্ড, ইতালি, স্পেন এবং ভারতে সবুজ গ্রীক ক্রস; হাইজিয়ার পাত্র (শুধুমাত্র) প্রায়ই নেদারল্যান্ডসে ব্যবহৃত হয় কিন্তু অন্য স্থানে অন্যান্য চিহ্নের সাথেও সমন্বিতভাবে দেখা যেতে পারে। অন্যান্য সাধারণ চিহ্নগুলির মধ্যে রয়েছে শংকুযুক্ত পরিমাপ (conical measures), এবং ক্যাডুসিউস। বিশেষত, মার্কিন যুক্তরাষ্ট্রে চিহ্নগুলোর ব্যবহার পরিলক্ষিত হয়। জার্মানি এবং অস্ট্রিয়াতে একটি লাল শৈলীকৃত (stylized) A অক্ষর  (ফার্মেসির জার্মান শব্দ Apotheke, এবং ইংরেজি শব্দ "apothecary" একই গ্রীক শবদমূল থেকে এসেছে)। বিংশ শতাব্দীর প্রারম্ভে মার্কিন যুক্তরাষ্ট্রে দর্শনীয় ভূ-গোলক (show globe) ব্যবহার করা হয়েছিল। অন্যদিকে, নেদারল্যান্ডসের ফার্মেসির প্রতীক গ্যাপার (gaper, ডাচ উচ্চারণ: [ˈɣaːpər], একটি পাথর বা কাঠের মূর্তি, প্রায়শই একটি মুর, মুসলিম বা উত্তর আফ্রিকানকে চিত্রিত করে) এর ব্যবহার ক্রমশ হ্রাস পাচ্ছে।
মাহবুবুল আলম (সাংবাদিক)
মাহবুবুল আলম বাংলাদেশের তত্ত্বাবধায়ক সরকারের প্রাক্তন উপদেষ্টা এবং দ্য ইনডিপেন্ডেন্টের সম্পাদক ।
কর্মজীবন
মাহবুব ২০০৬-২০০৭ সাল পর্যন্ত রাষ্ট্রপতি ইয়াজউদ্দিন আহমেদের নেতৃত্বে তত্ত্বাবধায়ক সরকারের তথ্য উপদেষ্টা ছিলেন। তিনি দ্য ইনডিপেন্ডেন্টের সম্পাদক হিসাবে দায়িত্ব পালন করেছিলেন।
কাসকোস ব্লানকোস
কমিসিওন কাসকোস ব্লানকোস (Comisión Cascos Blancos) আর্জেণ্টিনার পররাষ্ট্র মন্ত্রণালয়ের একটি সংস্থা, যা আন্তর্জাতিক বাণিজ্য এবং মানবিক সহায়তার নকশা প্রয়োগের দায়িত্ব পালন করে। দ্বিপাক্ষিক ও বহুপাক্ষিক সহযোগিতার সংযোগের মাধ্যমে এটি সামাজিক প্রাকৃতিক বিপর্যয়ের অবিলম্বে প্রতিক্রিয়া করে। সংস্থাটি পুনর্বাসন, পুনর্গঠন এবং উন্নয়নমূলক কাজ করে এবং আর্জেন্টিনা ও এর বাইরে ঝুঁকি প্রতিরোধ এবং ব্যবস্থাপনা বিষয়ে প্রচারণা চালায়।
ইতিহাস
কাসকোস ব্লানকোস ক্ষুধা এবং দারিদ্র্যের বিপক্ষে কমিশন নামে ১৯৯৪ সালে যাত্রা শুরু করে, যা প্রতিষ্ঠা করা হয়েছিল বিভিন্ন সামাজিক সমস্যা নিরসনের জন্য কাজ করার জন্য। এই প্রতিষ্ঠানটি প্রথমে উন্নয়নশীল দেশগুলোতে মানবিক সহায়তা প্রদানের উদ্দেশ্যে তাদের কর্মকাণ্ড পরিচলনা করত আর এই কর্মকাণ্ডের সাথে শুধুমাত্র দাতা দেশগুলোই সম্পৃক্ত ছিল এবং এতে স্বেচ্ছাসেবকদের শুধুমাত্র বিশেষায়িত পেশাদার দল হিসেবে ব্যবহার করা হত। ঐ বছর জাতিসংঘের সাধারণ পরিষদ কমিসিওন কাসকোস ব্লানকোসকে একটি উদ্যোগ হিসেবে অনুমোদন দেয়, এর নামকরণ করা হয় কমিসিওন কাসকোস ব্লানকোস এবং মানবসৃষ্ট ও প্রাকৃতিক দূর্যোগ, সংঘাত ও যেকোন জরুরী পরিস্থিতিতে প্রতিক্রিয়ায় এর কর্মকাণ্ড বিস্তৃত করা হয়। এটি জাতিসংঘের সাথে যৌথভাবে জরুরী মানবিক পরিস্থিতে পূনর্গঠন ও পুনবার্সনে কাজ করে থাকে। উপরন্তু এটি প্রতিষ্ঠিত হয়েছিল যে এটি জাতিসংঘের মানবিক বিষয়ক সংস্থা "অফিস ফর দ্য কোর্ডিনেশন অব হিউমেনিটেরিয়ান অ্যাফেয়ার্স"। তখন থেকে জাতিসংঘের সাধারণ পরিষদ এই উদ্যোগের জন্য তাদের সহায়তা প্রতি তিন বছর পর নবায়ন করে থাকে।
মায়াবী কেটযাল
কেটযালের গায়ের রঙ ঘন সবুজ, বুকের কাছে রক্তের মত লাল, রয়েছে বিশাল লম্বা লেজ। এই লম্বা লেজ থেকেই পাখিটির নামকরণ। নাহুয়াটল ভাষায় কেটযাল অর্থ ‘লম্বা চমৎকার লেজের পালক’।
মায়াবী কেটযাল (ইংরেজিঃ Resplendent Quetzal) (Pharomachrus mocinno) ট্রোগন ফ্যামিলির পাখি।  এটি পাওয়া যায়  চিয়াপাস, মেক্সিকো থেকে পশ্চিম পানামা অব্দি।  (unlike the other quetzals of the genus Pharomachrus, which are found in South America and eastern Panama). It is well known for its colorful plumage. There are two subspecies, P. m. mocinno and P. m. costaricensis.
গুয়েতেমালার জাতীয় পাখি কেটযাল। জাতীয় প্রতীক এ পাখিটির নামেই গুয়েতেমালার মুদ্রার নামকরণ। প্রাচীন কালে কেটযালের লম্বা লেজকেই মুদ্রা হিসেবে ব্যবহার করা হত। তবে এর জন্য পাখিটিকে কখনো হত্যা করা হত না। জীবিত পাখি ধরে লেজের পালক তুলে ছেড়ে দেয়া হত।
লৌকিক উপকথা
গুয়েতেমালার গহীন বনে কিশে নামক এক উপজাতির বসবাস ছিল। তাদের গোত্রের সর্দার চাকিক। বহুদিন ধরে নিঃসন্তান থাকার পর চাকিকের স্ত্রী একটি পুত্র সন্তানের জন্ম দেয়। ছেলের নাম রাখা হয় কেটযাল। সবাই সর্দারের ছেলেকে পেয়ে খুব খুশি। ধীরে ধীরে সে যোগ্য একজন বীর যোদ্ধা হয়ে উঠতে থাকে। তারপর আসে কেটযালকে যোদ্ধা ঘোষণা করার দিন। সেদিন বিরাট এক উৎসবের আয়োজন করা হয়। উৎসবে অভিজ্ঞ একজন জ্ঞানী এলেন কেটযালের ভাগ্য গণনা করতে। তিনি বলেন, ‘তোমার ভাগ্য নির্ধারিত হয়ে গেছে, কেটযাল। তুমি কিশে ইন্ডিয়ানদের মাঝে চিরকাল বেঁচে থাকবে।’ এরপর তিনি কেটযালকে পাখির পালকের একটি বিশেষ হার দেন এবং তাকে সবসময় গলায় পরে থাকার নির্দেশ দেন।
একজন মানুষ কীভাবে চিরকাল বেঁচে থাকে তা বুঝতে না পারলেও সকলে স্বতঃস্ফূর্তভাবে উৎসবে অংশ নেয়। সবাই খুব খুশি ছিল শুধু একজন বাদে। সর্দার চাকিকের ছোট ভাই চিরুমা। বহুদিন সর্দারের কোন সন্তান না হওয়ায় সে ধরে নিয়েছিল চাকিকের পরে সেই হবে গোত্রের সর্দার। কিন্তু কেটযালের জন্মের পর তার সেই স্বপ্ন কখনোই পুরন হওয়া সম্ভব নয়, যদি না কেটযালকে সরিয়ে দেয়া যায়। উৎসবের পর যোদ্ধাদের সবাইকে যুদ্ধে যেতে হলো। তারা তাদের তীর-ধনুক নিয়ে যুদ্ধে ঝাঁপিয়ে পড়ে। সকলে বীরের মত লড়াই করে। তবুও অনেক কিশে যোদ্ধা তীরের আঘাতে মাটিতে লুটিয়ে পড়ে। চিরুমা লক্ষ্য করলো, একটি তীরও কেটযালকে আঘাত করতে পারছে না। সে যেন কোন জাদুমন্ত্র বলে রক্ষা পেয়ে যাচ্ছে। চিরুমা ভাবলো, ‘নিশ্চয়ই ওই পালকের হার ওকে রক্ষা করছে। ওই হার আমাকে নিতেই হবে’। যুদ্ধ শেষে গভীর রাতে যখন সবাই ঘুমে আচ্ছন্ন, চিরুমা কেটযালের কক্ষে গিয়ে ওর গলা থেকে হার চুরি করলো। ‘এখন আর কেটযাল চিরকাল বেঁচে থাকতে পারবে না। আমিই হব পরবর্তী সর্দার’। পরদিন কেটযাল যখন বনের ভিতর হাঁটছিল, চিরুমা গাছের আড়াল থেকে তাকে লক্ষ্য করে তীর ছোঁড়ে। বুকে তীরের আঘাতে কেটযাল মাটিতে লুটিয়ে পড়ে। কেটযালের বুকের রক্তে বনভূমি লাল হয়ে গেল। চিরুমা ভাবলো কেটযাল তার রাস্তা থেকে সরে গেছে। তখনি হঠাৎ কেটযাল এক চমৎকার পাখি হয়ে মাটি ছেড়ে উঠলো যার পালকের রঙ ঘাসের মত সবুজ আর বুকের কাছে কেটযালের রক্তের মত লাল রঙ। চিরুমা আগে কখনো এত সুন্দর পাখি দেখেনি। সে অবাক হয়ে পাখিটির দিকে তাকিয়ে রইলো। তখনি হঠাৎ গাছের পেছন থেকে একটি জাগুয়ার চিরুমার উপর ঝাঁপিয়ে পড়ে তাকে শেষ করে দেয়।
চিরুমার লোভের কারণে সে কখনোই কিশেদের সর্দার হতে পারেনি। কেটযাল পাখি হয়ে চিরকাল কিশেদের মাঝে থেকে তাদের রক্ষা করেছে। সেই থেকে গুয়েতেমালাবাসী এখনো কেটযালকে পবিত্র হিসেবে গণ্য করে। কেটযাল তাদের কাছে শক্তির প্রতীক যা সকল অশুভ শক্তির হাত থেকে তাদের দেশকে সর্বদা রক্ষা করে।
অ্যান্থনি কোয়েল
স্যার জন অ্যান্থনি কোয়েল, সিবিই (John Anthony Quayle; ৭ সেপ্টেম্বর ১৯১৩ - ২০ অক্টোবর ১৯৮৯) ছিলেন একজন ইংরেজ অভিনেতা ও মঞ্চ নির্দেশক। তিনি মঞ্চ, টেলিভিশন ও ত্রিশের অধিক চলচ্চিত্রে অভিনয় করেছেন। আইস কোল্ড ইন অ্যালেক্স (১৯৫৮) চলচ্চিত্রে অভিনয় করে তিনি শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। এছাড়া তিনি অ্যান অব দ্য থাউজেন্ড ডেজ (১৯৬৯) চলচ্চিত্রে টমাস উলসি চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল দ্য রং ম্যান (১৯৫৭), দ্য গানস অব নাভারোন (১৯৬১) ও লরেন্স অব অ্যারাবিয়া (১৯৬৩)।
টেলিভিশনে তিনি ১৯৭৪ সালে সেভেন্থ কিউবি মিনি ধারাবাহিকে অভিনয়ের জন্য বিশেষ হাস্যরসাত্মক বা নাট্য অনুষ্ঠানে পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং ১৯৮০ সালে মাসাডা ধারাবাহিকে সীমিত ধারাবাহিক বা বিশেষ অনুষ্ঠানে পার্শ্ব অভিনেতা বিভাগে আরেকটি প্রাইমটাইম এমি পুরস্কারের মনোনয়ন লাভ করেন। মঞ্চে তিনি শেকসপিয়ারীয় নাটকে অভিনয় করে প্রসিদ্ধি অর্জন করেন। ব্রডওয়ে মঞ্চে তিনি টামবারলেইন দ্য গ্রেট (১৯৫৬) ও গ্যালিলিও (১৯৬৭) নাটকে নাম ভূমিকায় অভিনয়ের জন্য স্মরণীয়।
ভাষাসমূহের বর্ণানুক্রমিক তালিকা
এথ্‌নোলগ এ পর্যন্ত ৭,৩৩০টি মনুষ্য ভাষা লিপিবদ্ধ করেছে। এই নিবন্ধে প্রচলিত প্রধান মনুষ্য-ভাষাগুলির একটি বর্ণানুক্রমিক তালিকা দেয়া হল।
দাউদকান্দি পৌরসভা
দাউদকান্দি পৌরসভা বাংলাদেশের কুমিল্লা জেলার অন্তর্গত একটি পৌরসভা।
আয়তন
64 ব.কি.মি
অবস্থান ও সীমানা
দাউদকান্দি উপজেলার উত্তর-পশ্চিমাংশে দাউদকান্দি পৌরসভার অবস্থান। এ পৌরসভার দক্ষিণে গোয়ালমারী ইউনিয়ন, দক্ষিণ-পূর্বে সুন্দলপুর ইউনিয়ন, পূর্বে গৌরীপুর ইউনিয়ন, উত্তর-পূর্বে তিতাস উপজেলার জিয়ারকান্দি ইউনিয়ন, উত্তরে তিতাস উপজেলার মজিদপুর ইউনিয়ন, উত্তর-পশ্চিমে দাউদকান্দি উত্তর ইউনিয়ন এবং পশ্চিমে মেঘনা নদী ও মুন্সীগঞ্জ জেলার গজারিয়া উপজেলার বাউশিয়া ইউনিয়ন অবস্থিত।
ইতিহাস
দাউদকান্দি উপজেলার তৎকালীন দাউদকান্দি দক্ষিণ ইউনিয়ন এর সম্পূর্ণ অংশ নিয়ে দাউদকান্দি পৌরসভা প্রতিষ্ঠিত হয়।
প্রশাসনিক এলাকা
দাউদকান্দি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
শিক্ষা ব্যবস্থা
দাউদকান্দি পৌরসভার শিক্ষা ব্যবস্থা অত্যন্ত প্রশংসনীয়।
শিক্ষা প্রতিষ্ঠান
এই পৌরসভার অন্যতম প্রাচীন কয়েকটি শিক্ষা প্রতিষ্ঠান হলঃ
বিদ্যালয়ঃ
১. দাউদকান্দি আদর্শ পাইলট উচ্চ বিদ্যালয়। ২. দাউদকান্দি পৌরসভা উচ্চ বিদ্যালয়। ৩.দাউদকান্দি মডেল সরকারী প্রাথমিক বিদ্যালয়। ৪.উওর নছরুদ্দি সরকারী প্রাথমিক বিদ্যালয়। ৫.হাসানপুর সরকারী প্রাথমিক বিদ্যালয়। ৬. নূরপুর সরকারী প্রাথমিক বিদ্যালয়। ৭. বাড়াগাও সরকারী প্রাথমিক বিদ্যালয়।
কলেজঃ
১. হাসানপুর শহীদ নজরুল সরকারী ডিগ্রি কলেজ। ২.ড. খন্দকার মোশাররফ হোসেন কলেজ।
বিশ্ববিদ্যালয়ঃ
১.হাসানপুর শহীদ নজরুল সরকারী ডিগ্রি কলেজ।
অর্থনীতি
অর্থনৈতিক ভাবে এই পৌরসভা তুলনামূলক ভাবে শক্তিশালী অবস্থানে আছে।
ব্যবসা,চাকুরি,কৃষি ও রেমিটেন্স এই পৌরসভার মূল চালিকা শক্তি।
দর্শনীয় স্থান
১. জারিফ আলী শিশু পার্ক। ২.গোমতী নদী।
জনপ্রতিনিধি
বর্তমান মেয়র: নাইম ইউসুফ সেইন
দাউদকান্দি দক্ষিণ ইউনিয়ন
ইতিহাস
দাউদকান্দি দক্ষিণ ইউনিয়ন ছিল দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের সম্পূর্ণ অংশ নিয়ে দাউদকান্দি পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
অষ্টগ্রাম উপজেলা
অষ্টগ্রাম বাংলাদেশের কিশোরগঞ্জ জেলার অন্তর্গত একটি উপজেলা।
অবস্থান ও আয়তন
অষ্টগ্রাম উপজেলা একটি হাওড় বেষ্টিত যোগাযোগ বিচ্ছিন্ন উপজেলা। যার ভৌগোলিক অবস্থান ২৪°১৬' উত্তর অক্ষাংশ এবং ৯১°০৭' পূর্ব দ্রাঘিমাংশে। অষ্টগ্রাম উপজেলার উত্তরে ইটনা উপজেলা, দক্ষিণে ব্রাহ্মণবাড়িয়া জেলার নাসিরনগর উপজেলা, পূর্বে হবিগঞ্জ জেলার লাখাই উপজেলা ও বানিয়াচং উপজেলা, পশ্চিমে বাজিতপুর উপজেলা ও নিকলী উপজেলা।
প্রশাসনিক এলাকা
এই উপজেলার ইউনিয়নগুলো হচ্ছে -
ইতিহাস
অষ্টগ্রাম, প্রাচীনকাল থেকেই খুব বিখ্যাত একটি উপজেলা হিসেবে পরিচিত। এখানে যুগে যুগে বহু জমিদারের বসবাস ছিল। বাংলাদেশের দ্বিতীয় বৃহত্তর উপজেলা এটি। এখানকার পনিরের সুনাম সমগ্র দেশে বিরাজমান। অষ্টগ্রামে অনেক সুফি সাধকরা ইসলাম প্রচার করতে এসে এখানেই থেকে গিয়েছিলেন। মাজারের গ্রাম হিসাবেও এই উপজেলার সুনাম সর্বত্র বিরাজমান।
যোগাযোগ
অষ্টগ্রাম উপজেলাটি চতুর্দিক থেকে পানি দ্বারা বেষ্টিত। তাই এর যাতায়াতের একমাত্র মাধ্যমই ছিলো জলপথ। তবে সম্প্রতি অষ্টগ্রাম টু বাজিতপুর মৌসুমি রাস্তা হওয়ায় এলাকার মানুষেরা প্রায় আট মাসই স্থলপথ ব্যবহার করতে পারে। তবে বর্ষাকালে জনপদটির একমাত্র হলো নৌকা এবং স্পিডবোট।
কিন্তু এখন অষ্টগ্রাম-মিঠামইন-ইটনা তিন উপজেলাকে সাবমারসিবল সড়কের মাধ্যমে যুক্ত করে দেওয়ায়, ১২ মাসই যাতায়াত করা যায়, এক উপজেলা হতে অন্য উপজেলার সাথে। তাছাড়াও কিশোরগঞ্জ সদর, ঢাকা কিংবা অন্যান্য অঞ্চলের সাথেও চলাচলের ব্যাপক সুবিধা হয়েছে অষ্টগ্রামের মানুষদের। ২০২০ সালের আগস্ট মাসে উদ্বোধন করা হয়েছে আবুরা সড়ক বা অল ওয়েদার সড়ক। এতে ইটনা, মিঠামইন ও অষ্টগ্রাম উপজেলা যুক্ত হয়েছে পরস্পরের সঙ্গে। ইতিমধ্যে সড়কটি পরিনত হয়েছে পর্যটন কেন্দ্রে।
জনসংখ্যার উপাত্ত
পুরুষ ৫১.৪১%, মহিলা ৪৮.৫৯%; মুসলিম ৮২.৮৪%, হিন্দু১৫.৬৪%; পৌত্তলিক ও অন্যান্য ১.৫২%।
শিক্ষা
কলেজ ২টি, উচ্চ বিদ্যালয় ৮ টি, মাদ্রাসা ১২টি, সরকারি প্রাথমিক বিদ্যালয় ৪৫টি, বেসরকারি প্রাথমিক বিদ্যালয় ৫টি।
অর্থনীতি
অষ্টগ্রামের অর্থনীতি সাধারণত কৃষির উপর নির্ভরশীল। এছাড়া প্রবাসী রেমিট্যান্স এর উপরও অনেকটা নির্ভরশীল।
দর্শনীয় স্থান
থাম্ব|300px|রাষ্ট্রপতি আব্দুল হামিদ সেতু
মক্কার বলীখেলা
মক্কার বলী খেলা বা মক্কারো বলীখেলা এক বিশেষ ধরনের কুস্তি খেলা, যা চট্টগ্রামের সাতকানিয়া উপজেলার অন্তর্গত মাদার্শা ইউনিয়নে প্রতিবছর বাংলা সনের ০৭ই বৈশাখে অনুষ্ঠিত হয়। এই খেলায় অংশগ্রহণকারীদেরকে বলা হয় বলী। চট্টগ্রামের আঞ্চলিক ভাষায় কুস্তি, বলীখেলা নামে পরিচিত।
ইতিহাস
প্রায় আড়াই-তিন শতাধিক বছর পূর্বে ইসলাম ধর্ম প্রচারের উদ্দেশ্যে সৌদি আরবের মক্কা থেকে আগত ইয়াছিন মক্কী চট্টগ্রামের সাতকানিয়া উপজেলার মাদার্শার পাহাড়ি এলাকায় বসবাস শুরু করেন, তখন থেকে এলাকাটি মক্কারবাড়ী নামে পরিচিত লাভ করে। ইয়াছিন মক্কী এলাকায় ধর্ম প্রচারের পাশাপাশি কিছু ব্যবসাও শুরু করেন। হজ্ব মৌসুমে তিনি বাংলাদেশের অনেক হাজীকে হজ্ব করানোর জন্য সৌদি আরবে নিয়ে যেতেন। এক সময় তিনি সাতকানিয়ার মাদার্শা এলাকায় স্থায়ী ভাবে বসবাস শুরু করেন। সে সুবাদে সাতকানিয়া ছাড়াও চট্টগ্রামের বিভিন্ন স্থানে তিনি বিপুল পরিমান জায়গা ক্রয় করে নেন। ইয়াছিন মক্কী এক হজ্ব মৌসুমে বাংলাদেশ থেকে বেশ কিছু হাজী নিয়ে সৌদি আরবে যান এবং সেখানে মৃত্যুবরণ করেন। এরপর তার পরবর্তী প্রজন্ম জমিদারি প্রথা চালু করেন। পরবর্তীতে ইয়াছিন মক্কীর নাতি কাদের বক্সু ১৮৭৯ সালে তাদের প্রজাদের থেকে খাজনা আদায়ের সময় আনন্দ দেওয়ার জন্য সর্বপ্রথম বলি খেলার সূচনা করেন এবং তার মৃত্যুর পর এটি মক্কারো বলী খেলা নামে পরিচিত লাভ করে। বলীখেলার শুরুর দিকে বাড়ির সামনে বিশালাকৃতির একটি গাছের টুকরো রাখতেন।
খাজনা দিতে আসা এবং স্থানীয় লোকদের মধ্য থেকে যারা ওই গাছের টুকরো উপরে তুলতে পারতেন তারাই কেবল বলী খেলার উপযোগী হিসেবে বিবেচিত হতেন। গাছের টুকরা ওঠানোর যারা যোগ্যতা অর্জন করতেন তাদের মধ্যে মূল প্রতিযোগিতা বলি খেলা হতো এবং বিজয়ীদের মাঝে পুরস্কার দিতেন।বলী খেলাকে কেন্দ্র করে আশপাশের কয়েক কিলোমিটার জায়গাজুড়ে বৈশাখী মেলারও আয়োজন করা হয়।
মল্ল পরিবার ও বলীখেলা
thumb|চট্টগ্রামে বলি খেলার একটি দৃশ্য। চট্টগ্রাম বলীর দেশ। কর্ণফুলী ও শঙ্খ নদীর মধ্যবর্তী স্থানের উনিশটি গ্রামে মল্ল উপাধিধারী মানুষের বসবাস ছিল। প্রচণ্ড দৈহিক শক্তির অধিকারী মল্লরা সুঠামদেহী সাহসী পুরুষ এবং তাদের বংশানুক্রমিক পেশা হচ্ছে শারীরিক কসরৎ প্রদর্শন। এই মল্লবীরেরাই ছিলেন বলীখেলার প্রধান আকর্ষণ ও বলীখেলা আয়োজনের মূল প্রেরণা। চট্টগ্রামের বাইশটি মল্ল পরিবার ইতিহাস প্রসিদ্ধ। আশিয়া গ্রামের আমান শাহ মল্ল, চাতরি গ্রামের চিকন মল্ল, কাতারিয়া গ্রামের চান্দ মল্ল, জিরি গ্রামের ঈদ মল্ল ও নওয়াব মল্ল, পারি গ্রামের হরি মল্ল, পেরলা গ্রামের নানু মল্ল, পটিয়ার হিলাল মল্ল ও গোরাহিত মল্ল, হাইদগাঁওর অলি মল্ল ও মোজাহিদ মল্ল, শোভনদন্ডীর তোরপাচ মল্ল, কাঞ্চননগরের আদম মল্ল, ঈশ্বরখাইনের গনি মল্ল, সৈয়দপুরের কাসিম মল্ল, পোপাদিয়ার যুগী মল্ল, খিতাপচরের খিতাপ মল্ল, ইমামচরের ইমাম মল্ল, নাইখাইনের বোতাত মল্ল, মাহাতার এয়াছিন মল্ল, হুলাইনের হিম মল্ল, গৈরলার চুয়ান মল্ল।
তাঁতীবন্দ জমিদার বাড়ি
তাঁতীবন্দ জমিদার বাড়ি বাংলাদেশ এর পাবনা জেলার সুজানগর উপজেলার তাঁতীবন্দ নামক গ্রামে অবস্থিত এক ঐতিহাসিক জমিদার বাড়ি। উক্ত জমিদার বাড়ি থেকে এই জমিদার বংশের তৈরি করা মঠ বিজয় বাবুর মঠ জনসাধারণের কাছে বেশ পরিচিত।
ইতিহাস
আনুমানিক ১৭০০ শতকের মাঝামাঝি জমিদার উপেন্দ্র নারায়ণ চৌধুরীর হাতে এই জমিদার বংশ ও জমিদার বাড়ির গোড়াপত্তন। এরপর একেএকে এই জমিদার বংশধররা উক্ত জমিদারী তাদের নিজ স্বীয় গুণাবলীর মাধ্যমে পরিচালনা করতে থাকেন। কিন্তু এই জমিদার বাড়ির ইতিহাসে জমিদার বিজয় গোবিন্দ চৌধুরীর নামটি একটু আলাদাভাবে জায়গা করে নেয় তার অসাধারণ গুণাবলীর কারণে। কারণ তার জমিদারী আমলেই উক্ত জমিদারী আরো বিশাল আকারে বৃদ্ধি পেতে শুরু করে। তাই অনেকের কাছে উক্ত জমিদার বাড়ি তার নামেই বেশ পরিচিত। তিনি তার জমিদারী কঠোর নিয়ম এবং উদারতার মাধ্যমে পরিচালনা করে প্রজাদের কাছে সু-পরিচিত হয়ে উঠেন। সামর্থবান প্রজার কাছ থেকে নিয়মমাফিক খাজনা আদায় করতেন। যাতে কোনোরকম ছাড় দিতেন না। আবার যারা অসামর্থ্যবান প্রজা। তাদের কাছ থেকে তিনি জোর করে কোনো খাজনা আদায় করতেন না। উল্টো তাদের খাজনাগুলো মাফ করে দিতেন। তার জমিদারী আমলে মুসলিম সম্প্রদায়ের উপর নিপীড়নমূলক কর্মকাণ্ডের জন্য তিনিও অন্যান্য হিন্দু জমিদারদের থেকে একটুও ব্যতিক্রম ছিলেন না। ঐসময় তার জমিদারী এলাকায় মুসলমানরা কোরবানির জন্য গরু জবাই দিতে পারতেন না। এছাড়াও মুসলমানদের অন্যান্য ধর্মীয় অনুষ্ঠানের উপরও ছিল নিষেধাজ্ঞা। বিজয় গোবিন্দ তার শৌখিন জীবনে চলাফেরা করার জন্য হাতিবহর ব্যবহার করতেন। ঐ হাতিবহরের খরচের জন্য তিনি প্রতিমাসে প্রজাদের কাছ থেকে আলাদাভাবে খাজনা আদায় করতেন। কথিত আছে জমিদারী আমলে বর্তমান পাবনা জেলার সুজানগর উপজেলায় এই জমিদার বংশধরদের মত আরেকটি জমিদার বংশ ছিল। যা ছিল মুসলিম জমিদার আজিম চৌধুরীর জমিদার বংশ। মুসলিম জমিদার আজিম চৌধুরীর সাথে এই হিন্দু জমিদার বিজয় গোবিন্দ চৌধুরীর বেশ ভালো সম্পর্ক ছিল।
অবকাঠামো
উপেন্দ্র নারায়ণ উক্ত জমিদার বংশ ও জমিদার বাড়ির প্রতিষ্ঠাতা হলেও মূলত জমিদার বিজয় গোবিন্দ চৌধুরীর সময়ই জমিদার বাড়িতে বিশাল বিশাল সুন্দর কারুকার্যখচিত একাধিক অট্টালিকা তৈরি করা হয়। এছাড়াও কয়েকটি দিঘী ও দুইটি সুইচ্চ মঠ তৈরি করা হয়। এই দুইটি সুইচ্চ মঠ বর্তমান প্রজন্মের কাছে বেশ আকর্ষিত বস্তু হিসেবে রয়েছে।
বর্তমান অবস্থা
জমিদার বাড়ির প্রতিটি স্থাপনাই এখন অযত্ন ও অবেহলায় পড়ে রয়েছে। বিশেষ করে জমিদার বংশধরদের তৈরি করা দুইটি দৃষ্টিনন্দন মঠ এখন পর্যটনমুখী মানুষের কাছে বেশ জনপ্রিয়। যেগুলো দেখার জন্য প্রতিনিয়ত মানুষরা এখানে ভিড় জমান।
এস এম শ্রীনাগেশ
জেনারেল সত্যবন্ত মাল্লান্না শ্রীনাগেশ (১১ মে ১৯০৩ - ২৭ ডিসেম্বর ১৯৭৭) একজন ভারতীয় সেনা কর্মকর্তা ছিলেন যিনি ১৯৫৫ সালের ১৪ই মে থেকে ১৯৭৭ সালের ৭ মে তারিখ পর্যন্ত ভারতের চীফ অব দ্যা আর্মি স্টাফ হিসেবে দায়িত্ব পালন করেন, তিনি ছিলেন ৩য় সেনাপ্রধান।  সেনাবাহিনী থেকে অবসর গ্রহণের পর শ্রীনাগেশ আসামের গভর্নর হিসেবে ১৯৫৯ সালের ১৪ অক্টোবর থেকে ১৯৬০ সালের ১২ নভেম্বর পর্যন্ত দায়িত্ব পালন করেন এবং পুনরায় একই প্রদেশে ১৩ জানুয়ারী ১৯৬১ থেকে ৭ সেপ্টেম্বর ১৯৬২ সাল পর্যন্ত গভর্নর হিসেবে দায়িত্ব পালন করেন। অন্ধ্র প্রদেশ এবং তৎকালীন মাইশোর রাজ্যের (বর্তমানে কর্নাটক) গভর্নরও ছিলেন জেনারেল শ্রীনাগেশ।
পূর্ব জীবন এবং শিক্ষা
শ্রীনাগেশ যখন রাজকীয় সামরিক বিদ্যাপীঠ, স্যান্ডহার্স্ট এ যোগদানের সুযোগ পান তখন খুব সামান্য ভারতীয় যুবকই ওখানে পড়ার সুযোগ পেয়েছিলো। ১৯২৩ সালে তিনি ব্রিটিশ ভারতীয় সেনাবাহিনীতে চাকরি পান এবং ঐ বছরই তিনি কোয়েটা কাপ পুরস্কার পান 'শ্রেষ্ঠ ভারতীয় যুবক' যিনি সেনাবাহিনীতে কমিশন পেয়েছেন।
প্রাথমিক সামরিক জীবন
১৯২৩ সালের ২৯ আগস্ট তারিখে শ্রীনাগেশের সামরিক কমিশন পাকাপোক্ত করা হয়। প্রথমে শ্রীনাগেশ ২য় লেফটেন্যান্ট হিসেবে নর্থ স্ট্যাফোর্ডশায়ার রেজিমেন্টে নিয়োগ পান। এরপর তিনি ১ম মাদ্রাজ পায়োনিয়ার্সের দ্বিতীয় ব্যাটেলিয়নে আসেন, এই ব্যাটেলিয়নটি বার্মায় ছিলো এবং পরে এটি ভেঙে দেওয়া হয়। ১৯২৫ সালের ৩০ নভেম্বর লেফটেন্যান্ট এবং ১৯৩২ সালের ৩০ আগস্ট ক্যাপ্টেন হন তিনি। ১৯৩৩ সালে তিনি ১৯তম হায়দ্রাবাদ রেজিমেন্টের ৪র্থ ব্যাটেলিয়নে নিয়োগ পান, এই ব্যাটেলিয়নটি সিঙ্গাপুরে পাঠানো হয় এবং ক্যাপ্টেন শ্রীনাগেশ ব্যাটেলিয়নটির এ্যাডজুট্যান্ট হিসেবে দায়িত্ব পালন করেন ১৯৩৫ এর ডিসেম্বর থেকে ১৯৩৯ সালের ডিসেম্বর মাস পর্যন্ত। ১৯৩৯ সালের ডিসেম্বরে অর্থাৎ তার পরবর্তী নিয়োগ হয় ভারতীয় সামরিক একাডেমীতে, এখানে তিনি প্রশিক্ষক হিসেবে যোগ দেন।
পরবর্তী সামরিক জীবন
১৯৪০ সালের আগস্ট মাসের ৩০ তারিখ শ্রীনাগেশ মেজর র‍্যাঙ্কে উন্নীত হন। ১৯৪২ সালের ১৭ ডিসেম্বর থেকে ১৯৪৫ সালের ২৮ আগস্ট পর্যন্ত তিনি ১৯তম হায়দ্রাবাদ রেজিমেন্টের ৬ষ্ঠ ব্যাটেলিয়নের কমান্ডিং অফিসার ছিলেন। ১৯৪২ সালের ডিসেম্বর মাসে তিনি ভারপ্রাপ্ত লেফটেন্যান্ট কর্নেল এবং ২৭ মার্চ ১৯৪৩ তারিখে অস্থায়ী লেফটেন্যান্ট কর্নেল পদবী চিহ্ন পরিধান করেন। ১৯৪৫ সালের আগস্ট থেকে শ্রীনাগেশ ১৯তম পদাতিক ডিভিশনের অধীনস্থ ৬৪ পদাতিক ব্রিগেডের ভারপ্রাপ্ত কমান্ডারের দায়িত্ব পান ভারপ্রাপ্ত কর্নেল পদবীতে। ভারতের স্বাধীনতা লাভের বছরে তিনি ২৬৮ পদাতিক ব্রিগেডের কমান্ডার ছিলেন, তার পদবী এই সময় ব্রিগেডিয়ার ছিলো। এরপর ভারপ্রাপ্ত মেজর জেনারেল হয়ে মাদ্রাস এরিয়ার এরিয়া কমান্ডার (জেনারেল অফিসার কমান্ডিং) হন। ১৯৪৮ সালের জানুয়ারী মাসে শ্রীনাগেশ সেনাবাহিনী সদর দপ্তরে এ্যাডজুট্যান্ট জেনারেল হন এবং ঐ বছরের আগস্ট পর্যন্ত এই দায়িত্বে থাকেন। এরপর ভারপ্রাপ্ত লেফটেন্যান্ট জেনারেল হয়ে তিনি ৫ম কোরের (বর্তমানে ১৫ কোর) কমান্ডার হন। ১৯৫৫ সালের ১৪ মে সেনাপ্রধান হওয়ার আগে তিনি তিনি দক্ষিণের একটি কোর (পরে দক্ষিণ কমান্ড) এবং তার আগে পশ্চিমাঞ্চলের একটি কোরের (পরে পশ্চিম কমান্ড) কমান্ডার ছিলেন।
কে এম সোবহান
কে এম সোবহান (জন্ম: ২৫ জুলাই ১৯২৪ - মৃত্যু: ৩১ ডিসেম্বর ২০০৭) ছিলেন একজন বাংলাদেশী বিচারপতি, কূটনীতিক ও সক্রিয় কর্মী। তিনি বাংলাদেশ সুপ্রিম কোর্টের প্রাক্তন বিচারপতি ছিলেন। তিনি জার্মানি ও চেকোস্লোভাকিয়ায় বাংলাদেশের রাষ্ট্রদূতের দায়িত্বও পালন করেছিলেন।
কর্মজীবন
কে এম সোবহান ১৯৭১ এর বিচারক হিসাবে নিযুক্ত হন। তার দুই ছেলে কাজী আদনান সোবহান এবং কাজী রেহমান সোবহান এবং এক মেয়ে রোমানা নাহিদ সোবহান। ৩১ ডিসেম্বর ২০০৭ সালে প্রাতঃভ্রমনের সময় রমনা পার্কে অসুস্থ হয়ে পড়েন এবং বারডেম জেনারেল হাসপাতালে হার্ট অ্যাটাকে মারা যান। তাকে মিরপুর শহীদ বুদ্ধিজীবী কবরস্থানে দাফন করা হয়।
সুজন বড়ুয়া
সুজন বড়ুয়া (জন্ম: ১৮ এপ্রিল ১৯৫৯) হলেন একজন বাংলাদেশী লেখক। তিনি বাংলাদেশ শিশু একাডেমির প্রকাশনা বিভাগে কর্মরত আছেন।
কোষ (জীববিজ্ঞান)
thumb|right|রবার্ট হুকের মাইক্রোগ্রাফিয়া গ্রন্থে উল্লেখিত কর্ক কোষের চিত্র। এই বইয়েই প্রথম কোষ শব্দটি ব্যবহৃত হয়। কোষ হলো সকল জীবদেহের গঠন, বিপাকীয় ক্রিয়াকলাপ ও বংশগতিমূলক তথ্য বহনকারী একক। এটি জীবের ক্ষুদ্রতম জীবিত একক, অর্থাৎ একটি কোষকে পৃথকভাবে জীবিত বলা যেতে পারে। এজন্যই একে জীবের নির্মাণ একক নামে আখ্যায়িত করা হয়। ) ব্যাক্টেরিয়া এবং এ ধরনের কিছু জীব এককোষী। কিন্তু মানুষসহ পৃথিবীর অধিকাংশ জীবই বহুকোষী। মানবদেহে প্রায় ৩৭ লক্ষ কোটি কোষ রয়েছে ; একটি কোষের আদর্শ আকার হচ্ছে ১০ মাইক্রোমিটার এবং ভর হচ্ছে ১ ন্যানোগ্রাম। জানামতে বৃহত্তম কোষ হচ্ছে উটপাখির ডিম। চূড়ান্ত কোষ তত্ত্ব আবিষ্কৃত হওয়ার পূর্বে ১৮৩৭ সালে চেক বিজ্ঞানী Jan Evangelista Purkyne অণুবীক্ষণ যন্ত্র দিয়ে উদ্ভিদ কোষ পর্যবেক্ষণ করতে গিয়ে ছোটো ছোটো দানা লক্ষ্য করেন। ১৮৩৯ সালে বিজ্ঞানী Matthias Jakob Schleiden এবং Theodor Schwann কোষ তত্ত্ব আবিষ্কার করেন এবং তাদের তত্ত্বে বলা হয়, সকল জীবিত বস্তুই এক বা একাধিক কোষ দ্বারা গঠিত এবং সব কোষই পূর্বে অস্তিত্বশীল অন্য কোনো কোষ থেকে উৎপত্তি লাভ করে। জীবের মৌলিক গুরুত্বপূর্ণ সব ক্রিয়াই কোষের অভ্যন্তরে সংঘটিত হয়। সকল কোষের মধ্যে কার্যক্রিয়া সম্পাদনের জন্য প্রয়োজনীয় বংশগতীয় তথ্য এবং পরবর্তী বংশধরে স্থানান্তরের জন্য প্রয়োজনীয় তথ্য সংরক্ষিত থাকে।
সুজন বড়ুয়া
জীবনী
সুজন বড়ুয়া ১৯৫৯ সালে ১৮ এপ্রিল ফটিকছড়ি উপজেলার ছিলোনিয়া গ্রামে পিতা সুধীন্দ্র বিকাশ বড়ুয়া ও মাতা শ্রীমতি খুশী রানী বড়ুয়া ঘরে জন্ম গ্রহণ করেন। ১৯৮৩ সালে ব্যবস্থাপনা বিভাগ থেকে স্নাতকোত্তর ডিগ্রি অর্জন করেন।
কোষ (জীববিজ্ঞান)
কোষ শব্দের ইংরেজি প্রতিশব্দ সেল (cell)। সেল শব্দটি লেটিন শব্দ সেলুলা থেকে এসেছে যার অর্থ একটি ছোট্ট কক্ষ বা কুঠুরি। এই নামটি প্রথম ব্যবহার করেন বিজ্ঞানী রবার্ট হুক। ১৬৬৫ সালে তার প্রকাশিত একটি গ্রন্থে অণুবীক্ষণ যন্ত্রে পর্যবেক্ষণকৃত কর্ক কোষের কথা উল্লেখ করেন। এই কোষের সাথে তিনি ধর্মীয় সাধু-সন্ন্যাসীদের ঘরের তুলনা করেছিলেন। এ থেকেই জীবের ক্ষুদ্রতম গাঠনিক ও কার্যকরী এককের নাম দিয়ে দেন সেল।
কোষের গঠন
সকল কোষেই কিছু সাধারণ উপাদান বা অংশ থাকে, যেমন - কোষকেন্দ্র (নিউক্লিয়াস), কোষপঙ্ক (সাইটোপ্লাজম) এবং কোষঝিল্লি বা কোষপ্রাচীর। কিছু কিছু ব্যতিক্রমী কোষের ক্ষেত্রে কোনও কোনও অংশ অনুপস্থিত থাকতে পারে। যেমন লোহিত রক্তকণিকা কোষে কোষকেন্দ্র থাকে না। কিন্তু আদর্শ কোষ বলে আসলে কিছু নেই। মানুষের দেহ কয়েক শত ধরনের কোষ নিয়ে গঠিত। যেমন স্নায়ু কোষ, রক্তকণিকা কোষ, ত্বকের কোষ বা যকৃৎ কোষ। আদর্শ কোষ বলতে এমন একটি প্রতীকী ও কাল্পনিক কোষকে বোঝায় যাতে অধিকাংশ কোষে প্রাপ্ত সমস্ত উপাদানগুলি বিদ্যমান থাকে। যেমন একটি তথাকথিত আদর্শ প্রাণীকোষে চারটি উপাদান থাকে: কোষকেন্দ্র, কোষঝিল্লি বা কোষপর্দা, মাইটোকন্ড্রিয়া এবং কোষপঙ্ক (সাইটোপ্লাজম)। অন্যদিকে একটি আদর্শ উদ্ভিদকোষের উপাদানগুলি হল কোষকেন্দ্র, কোষপ্রাচীর, কোষঝিল্লি বা কোষপর্দা, কোষগহ্বর, কোষপঙ্ক, মাইটোকন্ড্রিয়া ও হরিৎ কণিকা (ক্লোরোপ্লাস্ট)।
কোষ যে সজীব, প্রাণবাহী মাতৃপদার্থ নিয়ে গঠিত, তাকে প্রাণপঙ্ক (প্রোটোপ্লাজম) বলে। এটি খানিকটা পিচ্ছিল থকথকে পদার্থের মত, অর্থাৎ কঠিন ও তরলের মাঝামাঝি কিছু। প্রাণপঙ্ককে দুই ভাগে ভাগ করা যায়—কোষকেন্দ্র এবং কোষপঙ্ক। কোষপর্দার ভেতরে কিন্তু কোষকেন্দ্রের বাইরে অবস্থিত প্রাণপঙ্ক অংশটিকে কোষপঙ্ক (সাইটোপ্লাজম) বলে। কোষপঙ্কের ভেতরে বিভিন্ন ধরনের জটিল অতিক্ষুদ্র সব কাঠামো আছে, যেগুলি সাধারণ আলোকীয় আণুবীক্ষণিক যন্ত্রে ধরা পড়ে না, কিন্তু বৈদ্যুতিক আণুবীক্ষণিক যন্ত্রে এগুলির খুঁটিনাটি বিশদ আকারে দেখতে পাওয়া যায়। এই অতিক্ষুদ্র কাঠামোগুলিকে কোষীয় অঙ্গাণু বলে।
কোষের সবচেয়ে বড় অঙ্গাণুটিকে কোষকেন্দ্র বলে। স্বল্পসংখ্যক কিছু ব্যতিক্রমী কোষ বাদে সমস্ত কোষে কোষকেন্দ্র থাকে। যেসব কোষে কোষকেন্দ্র থাকে না, সেগুলি সাধারণত মৃত হয়, যেমন উদ্ভিদের জাইলেম কলার কোষসমূহ। অথবা এগুলি বেশিদিন বাঁচে না, যেমন লোহিত রক্তকণিকা। কোষকেন্দ্র কোষের কর্মকাণ্ড নিয়ন্ত্রণ করে। কোষকেন্দ্রের ভেতরে ডিএনএ (ডিঅক্সিরাইবোনিউক্লিয়িক অ্যাসিড) নামক রাসায়নিক পদার্থের অণু নিয়ে গঠিত সুতার মত দেখতে কিছু উপাদান থাকে, যাদেরকে বর্ণসূত্র বা বংশসূত্র (ক্রোমোজোম]]) বলে। মানুষের কোষের কোষকেন্দ্রে এরকম ২৩ জোড়া অর্থাৎ ৪৬টি বংশসূত্র থাকে। প্রতিটি বংশসূত্রে একটি করে ডিএনএ অণুর দীর্ঘ শৃঙ্খল থাকে, যে শৃঙ্খলটি স্থান সঙ্কুলান করার জন্য ভাঁজ হয়ে ও হিস্টোন নামের কিছু প্রোটিনকে ঘিরে সর্পিলাকারে পেঁচিয়ে বিন্যস্ত হয়ে থাকে। ডিএনএ অণুর একেকটি অংশ একেকটি বংশগতীয় বৈশিষ্ট্য বহন করে, যে অংশগুলিকে বংশাণু (জিন) বলে। বংশাণুগুলি কোষের কর্মকাণ্ড নিয়ন্ত্রণ করে এবং কোষ কোন্‌ ধরনের দেহসার বা প্রোটিন তৈরি বা সংশ্লেষণ করবে, তা নির্ধারণ করে। বংশাণুবাহী ডিএনএগুলি কোষকেন্দ্রে অবস্থান করে, কিন্তু প্রোটিন উৎপাদন করার নির্দেশগুলি কোষকেন্দ্রের বাইরে কোষপঙ্কতে পরিবাহিত হয় এবং রাইবোজোম নামক নামের ক্ষুদ্র কিছু কাঠামোতে প্রোটিন উৎপাদিত বা সংশ্লেষিত হয়। কোষের ভেতরে প্রাপ্ত প্রোটিনগুলির মধ্যে খুবই গুরুত্বপূর্ণ এক ধরনের প্রোটিন হল উৎসেচক (এনজাইম)। কোষপঙ্কতে যে রাসায়নিক প্রক্রিয়াগুলি ঘটে, উৎসেচকগুলি সেগুলিকে নিয়ন্ত্রণ করে।
কোষের ভেতরে অন্যান্য আরও ঝিল্লি জাতীয় পদার্থ আছে। কোষপঙ্কর প্রায় সর্বত্র জুড়ে কিছু ঝিল্লির ন্যায় জালিকা উপস্থিত থাকে, যাদেরকে অন্তঃকোষীয় জালক (এন্ডোপ্লাজমিক রেটিকুলাম) বলে। কিছু কিছু অন্তঃকোষীয় জালক খুবই ক্ষুদ্র কিছু দানাদার উপাদান দিয়ে আবৃত থাকে, যাদেরকে রাইবোজোম বলে। রাইবোজোম নামের অঙ্গাণুগুলিতেই প্রোটিনগুলি সংযোজিত বা সংশ্লেষিত হয়। কোষের ভেতরে এরকম হাজার হাজার রাইবোজোম থাকে।
আরেকটি অঙ্গাণু যা প্রায় সব কোষের কোষপঙ্কতে দেখতে পাওয়া যায়, তা হল মাইটোকন্ড্রিয়ন (বহুবচনে মাইটোকন্ড্রিয়া)। যেসব কোষের কর্মকাণ্ডে অনেক শক্তির প্রয়োজন হয়, যেমন পেশী কোষ বা স্নায়ুকোষ, সেগুলিতে বহুসংখ্যক মাইটোকন্ড্রিয়ন থাকে। মাইটোকন্ড্রিয়নের ভেতরে কোষীয় শ্বসন প্রক্রিয়ার কিছু বিক্রিয়া সংঘটিত হয়, যার ফলে কোষের জন্য ব্যবহারোপযোগী শক্তি নির্গত হয়।